**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΧΑΡΤΟΣΗΜΩΝ ΝΟΜΟΥΣ**

**ΤΟΥ 1963 ΕΩΣ 2022**

|  |  |  |  |  |  |
| --- | --- | --- | --- | --- | --- |
|  | | | | | |
|  | Η Βουλή των Αντιπροσώπων ψηφίζει ως ακολούθως: | | | | |
|  | | | | | |
| 19 του 1963  21 του 1967  36 του 1968  17 του 1969  26 του 1971  38 του 1972  79 του 1977  29 του 1980  8 του 1984  160 του 1991  60(Ι) του 1992  68(Ι) του 1994  1(Ι) του 1995  9(Ι) του 1998  121(Ι) του 2002  222(Ι) του 2002  179(Ι) του 2004  209(Ι) του 2004  130(Ι) του 2007  152(Ι) του 2007  173(Ι) του 2012  92(Ι) του 2015  211(I) του 2015  136(Ι) του 2017  99(I) του 2018  26(I) του 2019  154(Ι) του 2019  183(Ι) του 2020  179(Ι) του 2021  200(Ι) του 2022. | 1. Ο παρών Νόμος θα αναφέρεται ως ο περί Χαρτοσήμων (Τροποποιητικός) Νόμος του 2023 και θα διαβάζεται μαζί με τους περί Χαρτοσήμων Νόμους του 1963 έως 2022 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Χαρτοσήμων Νόμοι του 1963 έως 2023. | | | | |
|  | | | | | |
| Τροποποίηση  του άρθρου 2  του βασικού  νόμου. | | 2. Το άρθρο 2 του βασικού νόμου τροποποιείται με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών τους: | | | |
|  | | | | | |
|  | 213(Ι) του 2002  114(Ι) του 2004  83(Ι) του 2005  70(Ι) του 2006  159(Ι) του 2007  6(Ι) του 2008  112(Ι) του 2008  49(Ι) του 2011  96(Ι) του 2011  12(Ι) του 2012  124(Ι) του 2012  98(Ι) του 2014  72(Ι) του 2015  108(Ι) του 2019  106(Ι) του 2020. | | | «“αεροσκάφος” έχει την έννοια που αποδίδεται στον όρο αυτό από τον περί Πολιτικής Αεροπορίας Νόμο και δύναται να ερμηνεύεται, ανάλογα με την περίπτωση, ως το πλαίσιο του αεροσκάφους (airframe) μαζί με τους κινητήρες, είτε είναι εγκατεστημένοι είτε όχι στο πλαίσιο του αεροσκάφους, τη βοηθητική μονάδα ισχύος (auxiliary power unit), τα αρχεία του αεροσκάφους, όλα τα μέρη, τα ανταλλακτικά, τον βοηθητικό εξοπλισμό ή τα εξαρτήματά του· | |
|  | | | | | |
|  | 11(IIΙ) του 2022. | | | “αντικείμενα αεροσκάφους” σημαίνει τα πλαίσια και τους κινητήρες αεροσκάφους, όπως ορίζονται στον περί του Πρωτοκόλλου της Σύμβασης για τις Διεθνείς Εμπράγματες Ασφάλειες επί Κινητού Εξοπλισμού για θέματα που αφορούν ειδικά τον εξοπλισμό αεροσκαφών (Κυρωτικό) Νόμο·». | |
|  | | | | | |
| Τροποποίηση  του Πρώτου  Παραρτήματος  του βασικού  νόμου. | | 3. Tο Πρώτο Παράρτημα του βασικού νόμου τροποποιείται ως ακολούθως: | | | |
|  | | | | | |
|  | (α) | | Με την προσθήκη, αμέσως μετά την παράγραφο (στ) των εξαιρέσεων του σημείου Β, του στοιχείου 3, των ακόλουθων νέων παραγράφων: | | |
|  | | | | | |
|  |  | | «(ζ) Σύμβαση υποθήκης και οποιοδήποτε άλλο έγγραφο αφορά στην υποθήκη αεροσκάφους εγγεγραμμένου στο Κυπριακό Νηολόγιο Αεροσκαφών ή μεριδίου ή αντικειμένων ή οποιουδήποτε άλλου συμφέροντος επί αυτού, περιλαμβανομένων- | | |
|  | | | | | |
|  | (i) | | | | οποιασδήποτε σύμβασης δανείου ή εγγύησης ή άλλου εγγράφου το οποίο δημιουργεί συμβατικές υποχρεώσεις, οι οποίες εξασφαλίζονται με υποθήκη αεροσκάφους εγγεγραμμένου στο Κυπριακό Νηολόγιο Αεροσκαφών, καθώς και οποιασδήποτε τροποποίησης ή συμπλήρωσης τέτοιας σύμβασης εγγύησης ή εγγράφου· |
|  | (ii) | | | | οποιουδήποτε εγγράφου το οποίο δημιουργεί επιβάρυνση, ενέχυρο ή άλλου είδους εξασφάλιση πληρωμής χρέους ή εκπλήρωση υπόσχεσης που απαιτείται να υπογραφεί σύμφωνα με τους όρους σύμβασης δανείου ή εγγύησης ή άλλου εγγράφου που αναφέρεται στο σημείο (i), καθώς και οποιασδήποτε τροποποίησης τέτοιου εγγράφου. |
|  | | | | | |
|  |  | | (η) Πωλητήριο έγγραφο και οποιοδήποτε άλλο έγγραφο αφορά στην αγορά αεροσκάφους εγγεγραμμένου στο Κυπριακό Νηολόγιο Αεροσκαφών ή μεριδίου ή αντικειμένων ή οποιουδήποτε άλλου συμφέροντος επί αυτού, καθώς και οποιοδήποτε τέτοιο έγγραφο αφορά στην πώληση και συμβατική μεταβίβαση αεροσκάφους εγγεγραμμένου στο Κυπριακό Νηολόγιο Αεροσκαφών ή μεριδίου ή αντικειμένων ή άλλου συμφέροντος επί αυτού.»· και | | |
|  |  | | | | |
|  | (β) | | με την προσθήκη στο στοιχείο 4, αμέσως μετά τη φράση «Όπως στις μισθώσεις (Στοιχείο 17).» του ακόλουθου κειμένου: | | |
|  | | | | | |
|  |  | | «Εξαιρείται: | | |
|  | | | | | |
|  |  | | Σύμβαση Μίσθωσης αεροσκάφους εγγεγραμμένου στο Κυπριακό Νηολόγιο Αεροσκαφών ή αεροσκάφους το οποίο εγγράφεται δυνάμει αυτής στο Κυπριακό Νηολόγιο Αεροσκαφών εντός της περιόδου που δεν υπερβαίνει τις εξήντα (60) ημέρες από την ημερομηνία υπογραφής της Σύμβασης Μίσθωσης, καθώς και εγγύηση η οποία συνδέεται με τη Σύμβαση Μίσθωσης.». | | |

11 Ιουλίου 2023

Αρ. Φακ.: 23.02.064.035-2023

ΣΧΚ/ΧΧΡ